Iweġġa' gravi wara inċident bil-mutur fin-Naxxar Raġel ta' 28 sena residenti San Pawl il-Baħar, għal xi d-9:30 a.m, kellu jittieħed l-Isptar Mater Dei għax weġġa' f'inċident tat-traffiku fi Triq Tul il-Kosta, in-Naxxar. Mill-ewwel stħarriġ irriżulta li s-sewwieq tilef il-kontroll tal-mutur li kien qiegħed isuq, tat-tip Suzuki, u waqa'. Aktar tard, hu ġie ċċertifikat li weġġa' gravi. Il-Pulizija għaddejja bl-investigazzjonijiet fuq il-każ.